**План за действие на Република България по Съобщението на Европейската комисия за прилагането на Зелените коридори от Насоките за мерките за управлението на границите за защита на здравето и осигуряване на наличността на стоки и основни услуги**

|  |  |  |  |  |  |
| --- | --- | --- | --- | --- | --- |
| **Мярка** | **Описание**  **(съдържание на мярката)** | **Препратка към ЕК – Съобщение** | **Национални мерки по прилагане (издаване или отмяна на съответен акт, както и практически мерки)** | **Отговорно ведомство в Р България** | **Забележка** |
| **1. Третиране на всички товарни превозни средства и водачи по недискриминационен начин** | Всички товарни превозни средства и водачи се третират по недискриминационен начин, независимо от произхода, местоназначението, страната на регистрация на превозното средство или от националността на водача. Не се прави разлика между превозните средства, превозващи стоки за употреба на тяхна територия и тези, които само преминават транзитно. | т. 5 от Съобщението | Прецизиране на Заповед РД-01-130/12.03.2020 на МЗ, относно еднакво третиране на българските и чужди водачи на товарни автомобили | **МВР**  **МРРБ**  **АПИ**  **АМ**  **МЗ**  **МТИТС ИААА** |  |
| **2. Определяне на вътрешни гранични пунктове на българска територия по TEN-T мрежа** | Определят се вътрешните гранични пунктове на TEN-T мрежата на българска територия, както и допълнителни големи гранични пунктове, доколкото е необходимо, като „зелени“ гранични пунктове. | т. 6 от Съобщението | Отговорните ведомства координирано определят „зелените коридори“ на българска територия и съответните гранични пунктове по основната TEN-T мрежа. Те определят и допълнителни „зелени“ гранични пунктове в близост до основните, в случай че те не могат да поемат целия трафик. Подготовка на подробна карта за трасетата на коридорите на българска територия (АПИ). | **МТИТС**  **МРРБ**  **АПИ**  **МВР**  **АМ** | В обхвата на зелените коридори са включени следните ГКПП:  Българо-гръцка граница:  Основни – ГКПП Кулата и Капитан Петко войвода  Резервен – ГКПП Илинден  Българо-румънска граница:  Основни - ГКПП Видин и Русе,  Резервни - ГКПП Оряхово и Силистра |
| **3. Преминаване през граничните пунктове на зелените коридори за максимум 15 мин.** | Преминаването през гранични пунктове на „зелени коридори“, включително всички проверки и скрийнинги, не трябва да надвишава 15 минути. Има готовност за отваряне на допълнителни гранични пунктове, насочени изключително към преминаването на стоки и живи животни, ако тези в мрежата TEN-T са натоварени. Те са разположени възможно най-близо до граничните пунктове на TEN-T. | т. 7 от Съобщението | ГДГП извършва проверка на документите за пътуване и документите на автомобила и въвежда данните в АИС „ГК“. Време за обработка максимум 2 мин.  Обработката на трафика от страна на митническите органи, е сведен до средно 3 мин. за товарно ППС и около минута за лек автомобил.  Осъществяването на фискален контрол върху движението на стоки с висок фискален риск, при преминаване на транспортно средство през територията на страната е в рамките на 5 мин.  Измерване на телесна температура с термокамера не изисква спиране на трафика и се осъществява, докато другите органи извършват проверки, а измерването с дистанционни термометри не отнема повече от 1 мин. | **МВР**  **АМ**  **МРРБ**  **МЗ**  **НАП**  **МЗХГ**  **БАБХ** |  |
| **4. Отворени гранични преходи на „зелените коридори“** | Граничните преходи на „зелените коридори“ са отворени за всички товарни превозни средства, включително всички тежки и лекотоварни автомобили. | т. 8 от Съобщението | Определените ГКПП работят в режим 24/7 за всички видове транспортни средства | **МВР**  **МРРБ**  **МЗ**  **МТИТС ИААА** |  |
| **5. Осигуряване на възможност за превоз на всякакъв вид стоки и живи животни** | Превозните средства, превозващи всякакъв вид стоки, живи животни, бързоразвалящи се продукти, храни, фуражи, семена и друг растителен размножителен материал, ветеринарномедицински продукти и препарати за растителна защита, лекарства, оборудване и средства за защита, могат да използват граничните пунктове на „зеления коридор“. Допълнително с помощта на ЕК ще се проучи възможността за други мерки за определяне на приоритетите на определени категории стоки, като се вземат предвид на най-добрите практики на национално ниво. | т. 9 от Съобщението |  | **МРРБ**  **МЗ**  **МЗХГ**  **БАБХ**  **Изпълнителна агенция по лекарствата**  **АМ**  **ИАСАС** |  |
| **6. Свеждане до минимум на процедурите по граничните пунктове** | Процедурите на граничните пунктове на „зелени коридори“ са сведени до минимум и се оптимизират до строго необходимото. От водачите на товарни превозни средства не се изисква да представят никакъв документ, различен от такъв за самоличност и свидетелство за управление на МПС, и ако е необходимо, стандартно писмо-образец от работодателя. Електронното подаване/показване на документи се счита за достатъчно. | т. 10 от Съобщението | Подготовка на съобщение до българските превозвачи и съобщение на интернет страницата на МТИТС и ИА АА за необходимите документи и служебни бележки  Дейностите на Агенция „Митници“ на ГКПП са свързани с обезпечаването на дейността по пътни такси и разрешителен режим и същите са сведени като времетраене до 3 мин. на превозно средство. За обработката на автомобила са необходими и данни за товара.  ГДГП изисква за проверка документ за пътуване на водача и автомобила | **МВР**  **АМ**  **МЗ**  **МТИТС**  **ИА АА**  **НАП** | Отговорна институция за подготовка на съобщението - ИА АА  Не е възможно обработката да става само с представяне на лична карта.  При проверка на транспортното средство ще се изисква само документ за самоличност на водача и документите придружаващи стоката, при преминаване през територията на страната. |
| **7. Извършване на здравен преглед** | Здравният преглед може да се извършва преди или след границата, в зависимост от наличната инфраструктура, за да се гарантира, че трафикът остава непрекъснат. Държавите-членки се координират да извършват здравния преглед само от едната страна на границата, за да се избегнат застъпвания и време за изчакване. По принцип здравният преглед трябва да се основава на електронно измерване на телесната температура, освен ако не са налични еднакво бързи, но по-ефективни методи. | т. 11 от Съобщението | Измерване на телесна температура с термокамера не изисква спиране на трафика и се осъществява докато другите органи извършват проверки, а измерването с дистанционни термометри не отнема повече от 1 мин. | **МЗ**  **МВнР** | За осъществяване на здравен преглед само от едната страна на границата МВнР извършва координация със съответните държави-членки, а в последствие МЗ ще разпореди на РЗИ |
| **8. Извършване на други проверки на документи и товари** | Други проверки на документи и товари – като пътните проверки са сведени до минимум и не надвишават нормалните нива, за да се осигури свободният поток на стоки и да се избегнат допълнителни забавяния. | т. 12 от Съобщението | ГДГП не извършва проверка на други документи | **МВР**  **МРРБ**  **АПИ**  **МТИТС ИААА** |  |
| **9. Минимално забавяне при извършването на проверките и здравния преглед** | Проверките и здравният преглед се извършват по начин, който свежда до минимум забавянето и следователно не бива да се налага на водачите да напускат превозните средства. | т. 13 от Съобщението | Измерване на телесна температура с термокамера не изисква излизане на шофьора от кабината и спиране на трафика | **МЗ** |  |
| **10. Ефективно функциониране на граничните пунктове на „зелените коридори“** | Националните звена за контакт, създадени след видеоконференцията на министрите на транспорта на 18 март, работят заедно, за да гарантират ефективното функциониране на граничните пунктове на „зелените коридори“. Създадена е европейска платформа за предоставяне на информация относно съответните мерки, относими до транспорта по време на кризата, предприети от държавите-членки. | т. 14 от Съобщението |  | **МТИТС, подпомагано от МВнР, МВР**  **МРРБ**  **АПИ**  **МЗХГ**  **БАБХ**  **МФ**  **АМ** |  |
| **11. Сътрудничество между Националните звена за контакт на държавите-членки на ЕС, както и с държави, извън ЕС** | Националното звено за контакт работи в тясно сътрудничество с националните звена на останалите държави-членки на ЕС, както с държави извън ЕС в т.ч. държавите от Западните Балкани, съседни на ЕС страни, членовете на ЕИП, страни, участващи в Механизма за гражданска защита, Швейцария, Обединеното Кралство, което се счита за член на ЕС до края на преходния период. Това сътрудничество е от съществено значение, с оглед привеждането в съответствие на всички необходими процедури за осигуряване на потока на всички стоки като приоритетно се осигурява преминаване и извършване без забавяне на съответните гранични проверки на живи животни, бързоразвалящи се продукти, храни, фуражи, семена и друг растителен размножителен материал, ветеринарномедицински продукти и препарати за растителна защита, лекарства, оборудване и средства за защита, както предназначени за тези страни, така и транзитно преминаващи от една част на ЕС (или от тази по-широка група страни) към друга. | т. 15 от Съобщението |  | **МТИТС МВнР**  **МЗХГ**  **БАБХ**  **ИАСАС** | Определени са ГКПП и с държавите, извън ЕС - страните от Западните Балкани и Турция, за които се предприемат необходимите действия за осигуряване на потока от стоки. Това са:  Българо-сръбска граница: ГКПП Калотина  Българо-северно македонска граница: ГКПП Гюешево  Българо-турска граница: ГКПП Капитан Андреево |
| **12. Отмяна на всички видове ограничения за шофиране** | Временно се отменят всички видове ограничения за шофиране, които са налице (забрани за движение през уикенда, забрани за движение през нощта, секторни забрани и т.н.) за товарен транспорт. Временното спиране на тези забрани за шофиране ще допринесе за увеличаване на плавността на трафика. | т. 16 от Съобщението | Временно отменяне на Заповед № РД-11-1496/16.12.2019 г. за въвеждане на ВОД на товарни МПС, с тегло над 12 тона, по участъци от републиканската пътна мрежа | **МТИТС**  **МВР**  **МРРБ**  **АПИ** |  |
| **13. Наличие на подходящи санитарни съоръжения за транспортните работници по основните транспортни маршрути** | Осигурява се наличието на подходящи санитарни съоръжения за транспортните работници по основните транспортни маршрути. Тъй като местата за настаняване по маршрутите вероятно няма да бъдат достъпни и за да се ограничи излагането на зараза, на ниво ЕК се обмисля отмяна на забраната за транспортните работници за прекарване на периоди на почивка в кабините на превозните средства, в съответствие с член 14 от Регламент 561/2006. За периоди над 30 дни, предвид продължаващите проблеми, Комисията ще разгледа с благосклонност исканията на държавите-членки за разрешение за удължаване на такива изключения. | т. 17 от Съобщението | Дерогация на чл. 14 от Регламент 561/2006 г.  Решение №43 от 24 януари 2020 г. на Министерския съвет за одобряване на План за контрол и предотвратяване разпространението на заболяването Африканска чума по свинете в България през 2020 г. | **БАБХ**  **АМ**  **Местни власти** | На ГКПП Видин и ГКПП Кулата проверките се извършват съответно на румънска и на гръцка територия, поради което отговорността следва да е на румънските и гръцките гранични власти  Агенция „Митници“ има отговорност за осигуряване на санитарни условия само в зоната на ГКПП |
| **14. Създаване на транзитни коридори за безопасно преминаване на частни лица водачи и техните пътници по TEN-T мрежата** | Създават се транзитни коридори за безопасно преминаване, за да се позволи на частни лица водачи и техните пътници, като здравни и транспортни работници, както и граждани на ЕС, които са репатрирани, независимо от тяхната националност да преминават с приоритет през страната във всяка необходима посока по TEN-T мрежата, докато се спазва необходимостта за движение стриктно по определения маршрут и се осъществят необходимите минимални почивки. Гарантира се поне едно летище, което да функционира за репатриране и за международни полети за оказване на помощ. | т. 18 от Съобщението |  | **МВнР МТИТС**  **МВР** |  |
| **15. Осигуряване на свободно движение в ЕС на всички работници, участващи в международния транспорт, във всички видове транспорт** | Предприемат се действия за осигуряване на свободното движение на всички работници, участващи в международния транспорт, във всички видове транспорт, като шофьори, моряци, пилоти, екипаж, жп работници и служители, работници по поддръжката и т.н. | т. 19 от Съобщението |  | **МВнР МТИТС** |  |
| **16. Отмяна на определени правила за ограничения** | Правила като ограничения за пътуване и задължителна карантина за транспортни работници, които не проявяват симптоми, са отменени, без това да засяга компетентните органи при вземането на пропорционално и специално адаптирани мерки за минимизиране на риска от заразяване. Например, не се прилагат изискванията за задължаване на транспортните работници да представят при проверка лекарско свидетелство, за да докажат своето добро здраве. | т. 20 от Съобщението | Актуализиране на Заповед РД-01-130/12.03.2020 на МЗ. Може да се добави т. 1.3. за транспортни работници | **МВнР**  **МЗ**  **МВР, съгласувано с НОЩ** |  |
| **17. Безпрепятствено преминаване на границите от транспортните работници** | Работниците не са възпрепятствани от преминаване на граница, така че да изпълняват своите транспортни функции: международно признатите сертификати за професионална компетентност се считат за достатъчно доказателство, че съответния работник е активен в международния транспорт. | т. 21 от Съобщението | Съобщение до българските превозвачи и съобщение на интернет страницата на МТИТС и ИА АА за необходимите документи и служебни бележки | **МВР**  **МТИТС**  **ИА АА** | Отговорна институция за подготовка на съобщението - ИА АА |
| **18. Установяване на правоспособността** | При необходимост, например при липсата на международно признат професионален сертификат (пример: шофьори на микробуси), се изисква писмо от работодателя на работника, за да се установи правоспособността (bona fides), заедно със съответни документи за самоличност, с оглед на преминаването на границата при упражняване на професията им. | т. 22 от Съобщението | Съобщение до българските превозвачи и съобщение на интернет страницата на МТИТС и ИА АА за необходимите документи и служебни бележки | **МТИТС ИААА**  **МВР**  **МОН** | Отговорна институция за подготовка на съобщението - ИА АА  Приложен образец на сертификат за международни транспортни работници |
| **19. Обезпечаване на здравен преглед на транспортните работници и съответните последващи мерки** | Здравният преглед на транспортните работници по принцип се основава на електронно измерване на телесната температура. Проверка на температурата на водачите нормално не се извършва повече от три пъти в рамките на един и същи ден. В случай, че работникът има треска и граничните власти счетат, че не се разрешава да продължи пътуването, транспортният работник ще има достъп до подходяща медицинска помощ и ще се осигурят подходящи съоръжения за временно съхранение на превозните средства до пристигането на заместващи водачи. | т. 23 от Съобщението | Съгласно алгоритъм за поведение при провеждане на граничен здравен контрол при установяване на повишена телесна температура от инспекторите на РЗИ се вика екип на ЦСМП и по преценка на медицинския екип лицето може да се хоспитализира. | **МЗ**  **МТИТС** |  |
| **20. Подобряване на хигиената и мерки за дезинфекция** | Осигурява се по-добра хигиена в летищата, пристанищата, жп гарите и останалите сухопътни транспортни центрове. Има се предвид определянето на приоритетен персонал в транспортните центрове, както и мерки за осигуряване на дезинфекция (включително предвидената дезинфекция на превозни средства като мярка за превенция и контрол на заболяването Африканска чума по свинете) и др. Спазват се препоръките за гарантиране безопасността на транспортните работници. | т. 24 от Съобщението | Основните препоръки за гарантиране на безопасността на транспортните работници се публикуват на интернет страниците на МТИТС, ИААА и БАБХ.  Решение № 43 от 24 януари 2020 г. на Министерския съвет за одобряване на План за контрол и предотвратяване разпространението на заболяването Африканска чума по свинете в България през 2020 г. | **БАБХ МТИТС**  **ИА АА**  **МЗ**  **Физически и юридически лица, собственици или стопанисващи съответния обект** | Отговорни институции за публикуване на препоръките – МТИТС, ИААА и БАБХ |
| **21. Разглеждане на транспортните работници и операторите по критични и основни вериги на доставки на услуги като една от приоритетните групи при разпространението и разпределението на оборудване за профилактика и защита** | За да се гарантира продължаването на потока от стоки и материали, по-специално – прясна храна и основни хранителни продукти, живи животни и фуражи, внос на селскостопанска продукция, лекарства, включително ветеринарномедицински продукти, оборудване за профилактика и защита (ЛПС) и вещества, произведени от хората, и промишлените суровини за производството и поддръжката на тези процеси, транспортните работници и операторите по критични и основни вериги на доставки на услуги във всички видове транспорт, трябва да се разглеждат като една от приоритетните групи – след като е отговорено на стриктно медицинските нужди – при разпространението и разпределението на оборудване за профилактика и защита (ЛПС) като дезинфекционни продукти, маски и ръкавици. | т. 25 от Съобщението |  | **МЗХГ**  **БАБХ**  **МЗ**  **Логистичен център към МС**  **Работодатели** |  |
| **22. Сътрудничество за улесняване на репатрирането на транспортните работници, чиито договори са прекратени** | Осъществява се сътрудничество с останалите държави членки за улесняване на репатрирането на транспортните работници, чиито договори са прекратени, и им се предоставя необходимото съдействие за прибирането им. | т. 26 от Съобщението | Прилага се регулярно | **МВнР**  **МВР**  **МТИТС** |  |
| **23. Прилагане на всички принципи и за граждани на трети страни** | Всички горепосочени мерки се прилагат и за граждани на трети страни, ако са от съществено значение за осигуряването на свободно движение на товари в и към ЕС. | т. 27 от Съобщението | Актуализиране при необходимост на Заповед РД-01-138/19.03.2020 г. на МЗ | **МЗ**  **МВнР**  **МВР, съгласувано с НОЩ** |  |